ໂຮງໝໍຈຸລາລົງກອນ

ໂຮງໝໍຈຸລາລົງກອນ ແມ່ນໂຮງໝໍສັງກັດສະພາກາຊາດໄທ ໃນເຂດປະທຸມວັນ ບາງກອກ ກໍ່ຕັ້ງຂຶ້ນໃນປີ ຄ.ສ. 1914 ຕາມພະລາຊະດຳລິພະບາດສົມເດັດພະມຸງກຸດເກົ້າເຈົ້າຢູ່ຫົວ ເປັນທີຕັ້ງແລະທີດຳເນິນການຮຽນການສອນໃຫ້ກັບຄະນະແພດສາດ ຈຸລາລົງກອນມະຫາວິທະຍາໄລ ຖືເປັນໂຮງໝໍໂຮງຮຽນແພດແຫ່ງທີສອງຂອງປະເທດໄທ ຄະນາຈານສັງກັດຄະນະແພດສາດຈຸລາລົງກອນມະຫາວິທະຍາໄລ ຍັງປະຕິບັດໜ້າທີ່ເປັນແພດປະຈຳໂຮງໝໍຈຸລາລົງກອນນຳ ແລະຍັງເປັນບ່ອນປະທັບຮັກສາອາການພະປະຊວນຂອງສົມເດັດພະນາງເຈົ້າສິຣິກິດ ພະບໍຣົມລາຊິນີນາດ

ປະຫວັດ 

ໂຮງໝໍຈຸລາລົງກອນ ສ້າງຂຶ້ນຕາມພະລາຊະດຳລິໃນພະບາດສົມເດັດພະມຸງກຸດເກົ້າເຈົ້າຢູ່ຫົວ ພະອົງມີພະລາຊະປະສົງທີ່ຈະຊົງບຳເພັນພະລາຊະກຸສົນພ້ອມດ້ວຍພະລາຊະພາດາແລະພະຄິນີ ເພື່ອສະໜອງພະມະຫາກະລຸນາທິຄຸນຂອງພະບາດສົມເດັດພະຈຸລະຈອມເກົ້າເຈົ້າຢູ່ຫົວ ສົມເດັດພະບໍລົມຊະນົກນາດຂອງພະອົງ ນຳເມື່ອຄັ້ງພະພຸດທະເຈົ້າຫຼວງຊົງພະຊົນຢູ່ນັ້ນ ໄດ້ຊົງພະລາຊະດຳລິຈັດຕັ້ງສະພາກາຊາດໄທ ເຊິ່ງເອິ້ນໃນເວລານັ້ນວ່າ ສະພາອຸນາໂລມແດງ ຂຶ້ນໄວ້ ໂດຍຮັບການຮັກສາພະຍາບານຜູ້ເຈັບໄຂ້ໄດ້ປ່ວຍ ຕາມຄະຕິນານາຊາດທີ່ຈະເລີນແລ້ວ ແຕ່ການສະພາກາຊາດໄທຍັງບໍ່ແລ້ວເສັດສົມບູນ ຖ້າຈະບໍລິຈາກຊັບສ້າງໂຮງໝໍສະພາກາຊາດຂຶ້ນກໍຈະເປັນພະກຸສົນ ອັນປະກອບດ້ວຍຖາວອນປະໂຫຍດອະນຸໂລມ ຕາມພະລາຊະປະສົງແຫ່ງອົງສົມເດັດພະບໍລົມຊະນົກນາດ ແລະເປັນກຽດແກ່ລາຊະອານາຈັກໂດຍຊົງພະດຳລິເຫັນພ້ອງກັນບັນດາພະລາຊະໂອລົດ ພະລາຊະທິດາໃນພະບາດສົມເດັດພະຈຸລະຈອມເກົ້າເຈົ້າຢູ່ຫົວ ຈຶງຊົງບໍລິຈາກຊັບຮວມກັນເປັນຈຳນວນເງິນ 122,910 ບາດ.

ອ້າງອີງ